wickkiey/tamil-wikipedia-chunked huggingface dataset:
# உயர் தொழில் நுட்பம்

**உயர் தொழினுட்பம்** *(High technology)* **உயர்நுட்பம்** *(high tech)* என்பது கிடைக்கும் மிக மேம்பாடான தொழினுட்பம் ஆகும். இது முன்னணி வளர்தொழினுட்பம் ஆகும். இதன் எதிர்ச்சொல் *தாழ்தொழினுட்பம் (low technology)* ஆகும். இது எளிய மரபுத் தொழினுட்பம் அல்லது எந்திரத் தொழில்நுட்பத்தைக் குறிக்கும்; எடுத்துகாட்டாக, நகரளவுகோல் ஒரு தாழ்தொழில்நுட்ப கனக்கீட்டுக் கருவியாகும்.  
இச்சொல் 1958 இல் நியூயர்க் டைம்சு இதழில் மேற்கு ஐரோப்பாவின் அணுக்கரு ஆற்றல் பற்றிய செய்தியில் முதன்முதலில் பயன்படுத்தப்பட்டது" இராபர்ட் மெட்சு 1969 இல் ஒரு நிதி குறித்ஹ்த பத்தியில் இச்சொல்லைக் கையாண்டார்: " காலின்சு வானொலி அமைப்ப்பைச் சேர்ந்த ஆர்த்தர் எச். காலின்சு உயர் தொழில்நுட்பத்தின் பல புலங்களுக்கான தொழில்நுட்ப பதிவுரிமங்களைக் கட்டுபடுத்துகிறார்." இதே சொல் ஆங்கிலச் சுருக்க வடிவில் (உயர்நுட்பம்-high tech) என 1971 இல் ஒரு கட்டுரையில் பயன்படுத்தப்பட்டுள்ளது.
# கிரண் காந்தி

**கிரண் காந்தி** (*Kiran Gandhi*) (பிறப்பு 1989) மேடம் காந்தி என்ற தனது மேடைப் பெயரால் அறியப்படும் இவர் ஒரு மின்னணு இசை தயாரிப்பாளர், மேளம் வாசிப்பவர், கலைஞர் மற்றும் ஆர்வலர் ஆவார். இவர் ஒரு மேளக் களைஞராக பல புகழ்பெற்ற நிறுவனக்ன்களுக்கு இசையமைத்துள்ளார். பெண் அதிகாரமளித்தல் மற்றும் நான்காவது அலை பெண்ணியத்தில் இவரது இசை கவனம் செலுத்துகிறது. 2015 ஆம் ஆண்டில், உலகம் முழுவதும் மக்கள் எதிர்கொள்ளும் மாதவிடாய் களங்கத்தை எதிர்த்துப் போராடுவதற்காக காந்தி தனது மாதவிடாய் காலத்தில் இலண்டன் மாரத்தானை சுதந்திரமாக ஓடினார். இது பல்வேறு கலாச்சாரங்களில் மாதவிடாய் எவ்வாறு நடத்தப்படுகிறது என்பது பற்றிய உரையாடலைத் தூண்டியது. பிட்ச்போர்க்கு, இலைட்னிங்கு இன் பாட்டில், இரோசுகில்டியன்டு எசுஎக்சுஎசுடபிள்யு போன்ற இசை விழாக்களில் இவர் நிகழ்ச்சிகளை நடத்தியுள்ளார்.
# கிரண் காந்தி

## ஆரம்ப வாழ்க்கை

மீரா காந்தி மற்றும் சமூகத் தொழில் முனைவர் விக்ரம் காந்தி ஆகியோரின் மகளாக 1989 -ல் பிறந்தார். வளரும் போது நியுயார்க்கிலும், மும்பை, இந்தியாவிலும் நேரம் செலவழித்தார்.
# கிரண் காந்தி

## படிப்பும் தொழிலும்

2011-ல், ஜார்ஜ்டவுன் பல்கலைக்கழகத்தில் கணிதம், அரசியல் விஞ்ஞானம், பெண்கள் ஆய்வு ஆகிய பாடங்களில் இளநிலைப்பட்டம் பெற்றார். அதன் பின் கலிபோர்னியாவிலுள்ள சாந்தா மொனிக்காவில் முதல் எண்முறை பகுப்பாய்வாளராக பயிற்சியில் சேர்ந்தார். பின்னர் முழு நேர தொழிலானது. இவர் தனது கணித திறமையை பயன்படுத்தி சுபாட்டிபை என்ற எண்முறை சேவையிலும் இதர ஊடகத்திலும் தரவு வடிவங்களை ஆய்வு செய்தார்.  
2012-ல், காந்தி எம் ஐ ஏ வுடன் இணைந்து மேள வாசிப்பை பேட் கர்ல்சு என்னும் நிகழ்வுக்காக பதிவு செய்தார். 2013, பிப்ரவரியில், எம்.ஐ.ஏ இவர் செய்த பதிவைப் புகழ்ந்து எழுதியதுடன் மாதங்கி என்ற இசைத் தொகுப்பிற்குச் சுற்றுப்பயணம் மேற்கொண்டு மேளம் வாசித்து ஆதரவு தருமாறு வேண்டிக்கொண்டது. அதே நேரத்தில் காந்தி ஆர்வர்டு வணிகப் பள்ளியில் படிக்க வந்த ஒரு அழைப்பை ஏற்றுக்கொண்டார். எனவே 2013-ல் இன்டர்சுகோப்பு இரெகார்டுசுவை விட்டு காந்தி விலகினார்.  
2015-ல், காந்தி ஆர்வர்டு பல்கலைக்கழகத்தில் முதுகலை மேலாண்மை வணிகம் பட்டம் பெற்றார்.  
2016-ல், காந்தியின் அறிமுகம் இபி வாய்சசு ஆல்பம் பதிப்பு.  
2017-ல், காந்தி பெண்ணை அடையாளப்படுத்தும் தயாரிப்பாளர்களுடன் வாய்சசு இரீமிக்சுடு என்ற ஆல்பத்தை வெளியிட ஒத்துழைத்தார். அந்த வருடம் ,வான்கூவர் மராதன் ஓடினார். அது. அனி டிஃப்ரான்கோவின் எழுச்சி சுற்றுப்பயணம் துவக்கும் செயலாயிற்று. அவர் ஐரோப்பா,இந்தியா முதலிய நாடுகளுக்கு வெளிநாட்டு சுற்றுப்பயணம் மேற்கொண்டு ஏர் பிஎன்பி, பண்டோரா, சுபாடிபை, ஐக்கிய நாடுகள் மற்றும் கல்லூரி வளாகங்களில் பேசினார்.
# அலாஸ்கா மூவலந்தீவு

**அலாஸ்கா மூவலந்தீவு** (*Alaska Peninsula*) அலாஸ்கா பெருநிலப்பகுதியிலிருந்து தென்மேற்கே 800 கி.மீ. (497 மைல்) தொலைவிற்கு நீண்டு அலூசியன் தீவுகளில் முடியும் மூவலந்தீவு ஆகும். இந்த மூவலந்தீவு அமைதிப் பெருங்கடலை பெரிங் கடலின் அங்கமாகிய பிரிஸ்டல் விரிகுடாவிலிருந்து பிரிக்கிறது.  
இலக்கியங்களில் (குறிப்பாக உருசியாவில்) ‘அலாஸ்கா மூவலந்தீவு’ என்ற சொற்றொடர் வட அமெரிக்காவின் முழுமையான வடமேற்கு நீட்டலை அல்லது சட்டிப்பிடியையும் தீவுகளையும் தவிர்த்த தற்போதைய அலாஸ்கா மாநிலத்தைக் குறிக்கின்றது.
# அலாஸ்கா மூவலந்தீவு

## புவியியல்

மிகவும் தீவிரச் செயற்பாட்டிலிலுள்ள எரிமலை மலைத் தொடர் *அலூசியன் மலைகள்* இந்த மூவலந்தீவின் முழு நீளத்திற்கும் பரவியுள்ளது. இந்த மலைத்தொடரில் கட்மயி தேசியப் பூங்கா, அனியச்சக் தேசிய நினைவகம் மற்றும் காப்பகம், பெச்சோராஃப் வனவிலங்குச் சரணாலயம், அலாஸ்கா மூவலந்தீவு தேசிய வனவிலங்கு உய்வகம், இசெம்பெக் தேசிய வனவிலங்கு உய்வகம் போன்ற பல வனவிலங்கு உய்வகங்கள் அமைந்துள்ளன.  
அலாஸ்கா மூவலந்தீவின் தென்பகுதி கரடுமுரடாகவும் மலைப்பாங்காகவும் உள்ளது. வட பசிபிக் தட்டுப் புவிப்பொறையின் மேனோக்கிய புவியொட்டு செயலால் வட அமெரிக்க புவிப்பொறையின் மேற்குப் பகுதியின் கீழ் போனதால் இவ்வாறு ஏற்பட்டுள்ளது. மூவலந்தீவின் வடபகுதி பொதுவாக சமவெளியாக, சதுப்பு நிலமாக உள்ளது. பல்லாயிரக்கணக்கான ஆண்டுகளில் ஏற்பட்ட மண்ணரிப்பினாலும் பொதுவான நில நடுக்க நிலைத்தன்மையாலும் இவ்வாறான நிலப்பரப்பைக் கொண்டுள்ளது. வடக்கு மற்றும் தெற்கு கடலோரங்களும் இதேபோல் வேறுபாட்டைக் கொண்டுள்ளன. வடக்கு பிரிஸ்டல் விரிகுடாவின் கடலோரம் பொதுவாக கலங்கியும் சேறாகவும் உள்ளது. ஆழம் குறைவாகவும் உள்ள இப்பகுதியில் அலையேற்ற இறக்கங்கள் கூடுதலான மாற்றங்களைக் கொண்டுள்ளன. எதிராக அமைதிப் பெருங்கடல் பக்கமுள்ள கடலோரத்தில் அலை ஏற்ற இறக்கங்கள் மிதமாக இருப்பதுடன் மிகுந்த ஆழத்துடனும் தெளிவான நீருடனும் உள்ளது.
# அலாஸ்கா மூவலந்தீவு

## நிர்வாகம்

மூவலந்தீவின் நிலப்பகுதி நான்கு நிர்வாகப் பிரிவுகளாக, மாவட்டத்திற்கு இணையான *பரோ*க்களாக, பிரிக்கப்பட்டுள்ளன. இவை:
1. அலூசியன் கிழக்கு பரோ
1. பிரிஸ்டல் விரிகுடா பரோ
1. கோடியக் தீவு பரோ
1. ஏரி மற்றும் மூவலந்தீவு பரோ
ஏரி மற்றும் மூவலந்தீவு பரோ மூவலந்தீவின் பெரும்பாலான நிலப்பகுதிகளை உள்ளடக்கி உள்ளது.
# அலாஸ்கா மூவலந்தீவு

## வானிலை

சராசரி ஆண்டு மழை 24 அங் முதல் 65 அங் (610 மிமீ முதல் 1,650&nbsp;மிமீ) வரை பெய்கிறது. கடலோரப்பகுதிகளில் கடுமையான சூறாவளிகளும் கடங்காற்றும், மழையும் காணப்படுகின்றது.குளிர்கால வெப்பநிலை −11&nbsp;°C முதல் 1&nbsp;°C வரையும் வேனிற்கால வெப்பநிலை 6&nbsp;°C முதல் 15°வரையும் நிலவுகின்றது. உயரமான இடங்களில் ஆண்டின் எந்நேரமும் உறைபனி ஏற்படலாம். இங்குள்ள வானிலை அலூசியன் தீவுகள், ஐசுலாந்து ஒத்ததாக உள்ளது.
# அலாஸ்கா மூவலந்தீவு

## தாவரவகைகளும் விலங்கினங்களும்

அலாஸ்கா மூவலந்தீவில் ஐக்கிய அமெரிக்காவின் இயற்கையான, சிறிதும் சிதைவுறா வனவுயிர்களை பெருமளவில் காணவியலும். மெக்னீல் ஆறு, கத்மல் தேசியப் பூங்கா பகுதிகளில் காணப்படும் அலாஸ்காவின் பழுப்புக் கரடிகளைத் தவிர பெரும் எண்ணிக்கையில் ரெயின்டீர், மூஸ், ஓநாய் கூட்டங்களையும் நீர்ப்பறவைகளின் வாழ்விடங்களையும் காணலாம். இந்த மூவலந்தீவிலும் பிரிஸ்டல் விரிகுடாப் பகுதியிலும் ஏராளமான பழுப்புக் கரடிகளைக் காணலாம். இக்கரடிகளின் மிகுந்த மக்கள்தொகைக்கு இங்கு கிடைக்கும் உலகின் மிகப்பெரிய *சாக்கை சால்மன்*களை (*Oncorhynchus nerka*) உணவாகக் கொள்வதே காரணமாகும். இங்குள்ள பல ஏரிகளிலும் வளரும் இவ்வகை மீன் இப்பகுதியின் வாழ்க்கைவட்டத்திற்கு முதன்மையான கூறாகும். இந்த சால்மன் மீன்கள் கடலில் சிலகாலம் வாழ்ந்தபிறகு இங்குள்ள ஏரிகளுக்கு இனப்பெருக்கத்திற்காக வருகின்றன. வளரும் மீன்குஞ்சுகளுக்கு ஆழமான ஏரிகளில் உணவு ஏராளமாக கிடைக்கின்றது. ஓரிரு ஆண்டுகளில் நன்கு வளர்ந்து பின் கடலுக்கு இடம்பெயர்கின்றன.  
மிக அரிதான பெரிய கடற்பறவைகளின் கூட்டங்களையும் கடலோரங்களில் காணலாம்.  
மூவலந்தீவின் கரடுமுரடான தென்பகுதியில் மேலும் கரடிகளையும் பல காக்கப்பட்ட வனவுயிரினங்களையும் காணலாம்.
# அலாஸ்கா மூவலந்தீவு

## மக்கள்தொகை பரவல்

கடலோரங்களில் வசிக்கும் மக்களைத் தவிர, அலாஸ்கா மூவலந்தீவிலுள்ள பெயர்பெற்ற சிற்றூர்கள்: கோல்டு பே, கிங் கோவ், பெர்ரிவல், சிக்னிக், சிக்னிக் ஏரி, சிக்னிக் கடலோரக் காயல், மோல்லர் துறைமுகம். இவற்றில் முதன்மையாக அலாஸ்காவின் பழங்குடிகள் வாழ்ந்தாலும் தங்களது வாழ்வாதாரத்திற்கு மீன்பிடி தொழிலை நம்பியுள்ளனர். போபாஃப் தீவில் இருந்தாலும் சாண்டு முனை சிற்றூர் இந்தப் பட்டியலில் சேர்க்கப்படலாம்; இது மூவலந்தீவின் தென்கடலோரத்தில் அமைந்துள்ளது.
# தென்கிழக்கு அலாஸ்கா

**தென்கிழக்கு அலாஸ்கா** (*Southeast Alaska*) சிலநேரங்களில் **அலாஸ்கா சட்டிப்பிடி** (*Alaska Panhandle*) எனக் குறிப்பிடப்படும் நிலப்பகுதி அமெரிக்க மாநிலம் அலாஸ்காவின் தென்கிழக்கில் உள்ளது. இதன் கிழக்கே கனடிய மாகாணமான பிரிட்டிசு கொலம்பியாவின் வடக்குப் பாதி எல்லையாக அமைந்துள்ளது. தென்கிழக்கு அலாஸ்காவின் பெரும்பான்மையான பகுதியும் ஐக்கிய அமெரிக்காவின் மிகப்பெரிய தேசிய வனப்பகுதியான *டோங்காசு தேசிய வனம்* அமைந்துள்ளது. பல இடங்களில் இதன் பன்னாட்டு எல்லைக்கோடு *கடலோர மலைத்தொடரின்* எல்லைத் தொடர்களின் சிகரங்களை ஒட்டியே செல்கிறது. இந்தப் பகுதி இயற்கை எழிலுக்காகவும் மிதமான மழைபொழியும் தட்பவெப்பநிலைக்காகவும் குறிப்பிடத்தக்கது.
# கிருட்டிணன் குகைக்கோயில்

**கிருட்டிணன் மண்டபம் (**Mandapa of Krishna or <span>Krishna Mandapam</span>**)**மாமல்லபுரத்தில் உள்ள மரபுச் சின்னங்களின் ஒன்றாகும். இந்த மண்டபம் இந்தியாவில், தமிழ்நாட்டில், வங்காள விரிகுடாவின் சோழ மண்டலக் கடற்கரையில் காஞ்சிபுரம் மாவட்டத்தில் மாமல்லபுரத்தில் அமைந்துள்ளது.மாமல்லபுர மரபுச்சின்னங்களின் பகுதியாக விளங்கும் இந்தக் கோயில், ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலகப் பாரம்பரியக் களங்களில்ஒன்றாக 1984 ஆம் ஆண்டில் தெரிவு செய்யப்பட்டது.அருச்சுனன் தபசு புடைப்புச் சிற்பம், மாமல்லபுரம் அமைந்துள்ள சிறு பாறைக்கு அடுத்ததாக உள்ள குன்றில் அமைந்துள்ளது.  
இது உண்மையில் திறந்த வெளியில் பாறையில் கிருட்டிணனுக்கு அர்ப்பணமாக ஏழாம் நுாற்றாண்டின் மத்தியில் அமைக்கப்பட்டு, பின்னர், 16 ஆம் நுாற்றாண்டில், விஜயநகரப் பேரரசின் ஆட்சிக்காலத்தின் போது மண்டபத்தால் சூழப்பட்ட அமைப்பு ஏற்படுத்தப்பட்டது. மேலும், இங்கு கிருட்டிணன் பால் விற்கும் கோபியருடன் மகிழ்ந்து கூத்தாடும் காட்சிகளும் சிற்பங்களாக உள்ளன.
# கிருட்டிணன் குகைக்கோயில்

## தளவமைப்பு

கிழக்கு திசையை நோக்கி இந்த மண்டபமானது அமைந்துள்ளது. இதன் நீளம் 29 அடி (8.8 மீ) மற்றும் உயரம் 12 அடி (3.7 மீ). இது துாண்களால் தாங்கப்பட்ட மண்டபமாகும்.
# கிருட்டிணன் குகைக்கோயில்

## சிற்ப வேலைப்பாடுகள்

இந்த மண்டபம் பாறையில் பரப்புகளில் செதுக்கி எடுக்கப்பட்ட ஒன்பது புடைப்புச் சிற்பங்களைக் கொண்டுள்ளது. இவை எல்லாமே காலத்தால் 7 ஆம் நுாற்றாண்டைச் சார்ந்தவையாகும். 16 ஆம் நுாற்றாண்டில் புதுப்பொலிவூட்டப்பட்டவையாகும்.  
இங்குள்ள புடைப்புச் சிற்பங்களுள் முக்கியமான ஒன்று, கிருட்டிணன் தனது இடது கை விரலால் புராண கால கோவர்த்தன மலையைத் துாக்கி இந்திரனால் ஏற்படுத்தப்பட்ட பெரு மழையிலிருந்து காத்து நின்ற காட்சியாகும். மக்களும், கால்நடைகளும் கிருட்டிணன் விரலால் தாங்கிப்பிடித்த கோவரத்தன மலையின் கீழ் தங்கள் இருப்பிடத்தை அமைத்துக் கொண்டுள்ளனர். இந்த புராணக் கதையானது தேவர்களில் ஒருவரான இந்திரனோடு தொடர்புடையது. மதுராவில் வாழ்ந்த மக்கள் இந்திரனை மரியாதை செய்வதற்காக நடத்தி வந்த விழாவைத் தொடராமல் விட்டு விட்ட காரணத்தால் எரிச்சலடைந்ததாகவும், அதன் காரணமாக அந்த கிராமத்தில் வாழ்ந்த மக்களின் வாழ்வினை அச்சுறுத்தும் வகையில் பெருமழை மற்றும் வெள்ளம் ஏற்படக் காரணமாக இருந்ததாகவும் கூறப்படுகிறது. அதே கிராமத்தில் வசித்து வந்த கிருட்டிணன் கிராமத்து மக்களையும், கால்நடைகளையும் காக்கும் விதமாக மதுராவிற்கு அருகில் இருந்த கோவர்த்தன குன்றைத் துாக்கி குடை போல பிடித்து கிராமம், அதன் மக்கள் மற்றும் ஆநிரை ஆகியவற்றைக் காத்து நின்றதாக இக்காட்சி சித்தரிக்கப்பட்டுள்ளது. இந்த புடைப்புச் சிற்பத்தில், கிருட்டிணன் தனது வலது புறத்தில் மூன்று பெண்களால் சூழப்பட்டவாறு சிற்பம் அமைக்கப்பட்டுள்ளது. அவர்களில் ஒரு பெண் கிருட்டிணனின் குழந்தைப் பருவ காதலி ராதா ஆவார். கூடுதலாக, பசுக்கூட்டங்களும், கிராம மக்களும் உள்ள பிம்பங்களும் உள்ளன.  
மற்றுமொரு புடைப்புச் சிற்பத்தில் கிருட்டிணன் மகிழ்ச்சியான மன நிலையில் கோபியருடன் களிக்கூத்தாடும், தெய்வப் பிறவியாக தனது இரட்டை நிலைப்பாட்டை விளக்கும் காட்சியும் சித்தரிக்கப்பட்டுள்ளது.
# விக்கிப்பீடியா:வேங்கைத் திட்டம் கட்டுரைப் போட்டி/முன்பதிவு

போட்டியாளர்கள் தாங்கள் அடுத்து எழுத இருக்கும் தலைப்புகளை இங்கு முன்பதிவு செய்யலாம். ஒரே கட்டுரையை இருவர் எழுதுவதையும் ஏற்கனவே தமிழ் விக்கிப்பீடியாவில் உள்ள கட்டுரையை மீண்டும் எழுதாமல் இருக்கவும் இது உதவும். 5க்கு மேற்பட்ட தலைப்புகளை ஒரே நேரத்தில் முன்பதிவு செய்வதைத் தவிர்க்கலாம்.
# விக்கிப்பீடியா:வேங்கைத் திட்டம் கட்டுரைப் போட்டி/முன்பதிவு

## Ravidreams

- சமூக ஊடகம்
- Dresden
- Birth control
# திட்ட உணவு

**திட்ட உணவு (உணவூட்டம்)** **Diet (Nutrition)** என்பது எவ்வளவு உணவு மனிதன் அல்லது பிறவுயிாினங்கள் உட்கொள்கிறது என்பதைக் குறிக்கிறது. திட்ட உணவு எப்பொழுதும் எதை உணர்த்துகிறது என்றால், உடல்நலனிற்கு ஏற்ற குறிப்பிட்ட உணவூட்ட முறை அல்லது உடல் எடை குறைப்பதற்கான காரணங்களுக்காக எடுத்துக் கொள்ளப்படுகிறது. இருந்த போதிலும் மனிதன் அனைத்துண்ணி வகையைச் சார்ந்தவன், ஒவ்வொரு மனிதனும் ஒவ்வொரு கலாசாரத்தை பின்பற்றுபவனாக இருப்பதால் சில உணவு விருப்பத்தேர்வாகவும் அல்லது சில உணவிற்கு விலக்கும் அளிக்கப்படுகின்றன.
முழு ஊட்டச்சத்து என்பது உயிர்ச்சத்துக்கள், தாது உப்புகள், முக்கியமான அமினோ அமிலங்கள் ஆகியவற்றை உட்கொள்ளல் மற்றும் உறிஞ்சிதல் ஆகும். புரதத்திலிருந்து அமினோ அமிலங்களும், கொழுப்புச்சத்துப் பொருட்களில் இருந்து முக்கியமான கொழுப்பு அமிலங்களும், மேலும் சக்தியளிக்கக் கூடிய உணவு மாவுச்சத்திலிருந்தும் கிடைக்கின்றன. திட்ட உணவுப் பழக்கமானது மனிதனின் வாழ்க்கைத் தரத்தையும், உடல்நலம் மற்றும் நீண்ட ஆயுளையும் கொடுப்பதில் முக்கியப் பங்கு வகிக்கிறது.
# திட்ட உணவு

## மதம் மற்றும் கலாச்சார உணவுத் தேர்வு

சில கலாச்சாரம் மற்றும் மதமானது தம் மக்கள் எவ்வகை உணவினை உட்கொள்ள வேண்டும் என கட்டுப்பாடுகளை விதித்திருக்கிறது. எடுத்துக்காட்டாக, யூத மதமானது சட்டத்திற்குட்பட்டுத் துப்புரவாக கால்நடைகளை அறுத்தலை அனுமதிக்கிறது. முகமதியர், ஹலால் - இறைச்சிவெட்டும் முறையில் வெட்டப்பட்ட உணவையே உட்கொள்கின்றனா். புத்தமதத்தைச் சார்ந்தவர்கள் பொதுவாக காய்கறி உணவையே உண்கின்றனர். உணவு உட்கொள்ளும் நடைமுறை மற்றும் மாமிச உணவு உட்கொள்ளுதல் என்பது சமய உட்பிரிவுக்கு உட்பட்டதாக கருதப்படுகிறது. இந்து மதத்தைப் பொருத்த வரை சைவ உணவே சிறந்தாகக் கருதப்படுகிறது. ஜைன மதத்தில்
கண்டிப்பாக சைவ உணவை மட்டுமே உட்கொள்ள வேண்டும் மற்றும் தாவரங்களின் வேர்களில் இருந்து வளரக் கூடிய கிழங்கு வகைகளை போன்றவற்றையும் உண்ணக் கூடாது.
# திட்ட உணவு

## உணவுத்திட்ட தேர்வு

நிறைய மக்கள் தற்போது, விலங்கிலிருந்து பெறப்படும் உணவை கைவிடுவதை பல்வேறு நிலைகளில் இருந்து தேர்வு செய்கின்றனர். எடுத்துக்காட்டாக, நன்கு வளைந்து கொடுப்பவர்கள் (அதாவது காய்கற் உணவோடு சேர்த்து எப்போதாவது விலங்குணவையும் எடுத்துக் கொண்பவர்கள்), காய்கறி உணவை மட்டும் உட்கொள்பவர்கள், விலங்குகளில் இருந்து பெறக் கூடிய உணவை மட்டுமே உண்பவர்கள், பழங்களோடு கொட்டைகளையும் உணவாக உட்கொள்பவர்களாக பிறிக்கப் படுகிறார்கள். இவ்வகையான உணவைத் தேர்வு செய்வதன் நோக்கம்யாதனில், உடல் நலக் காரணங்கள், மரணத்தை தவிர்த்தல், சுற்றுப்புற சூழ்நிலையிலிருந்து தாக்கத்தை குறைத்துக் கொள்ளவதும் ஆகும். இருந்த போதிலும், உணவுகளில் குறைந்த தாக்கங்கள் இருப்பதைப் பற்றிய பொது அனுமானங்கள் தவறானவை என்று அறியப்படுகின்றன. சமைக்கப்படாத உணவு உண்பவர்கள் சமகாலத்தில் போக்காக மாறியிருக்கிறது. இந்த உணவுத்திட்டமானது, வைட்டமின்கள் மற்றும் சாதாரன ஊட்டச்சத்தது தேவையை முறையாக ஈடுசெய்கிறது.
# திட்ட உணவு

## உடல் எடை மேலாண்மை

குறிப்பிட்ட உணவானது உடல் எடையை கூட்டவோ குறைக்கவோ தேர்வு செய்யப்படுகிறது. உணவுத்திட்டத்தை மாற்றியமைப்பது அல்லது உணவுத்திட்ட வழியில் செல்வது என்பது உடலில் சேர்த்து வைக்கப்பட்ட கொழுப்பபை சரி செய்வதன் மூலம், உடலின் சக்தி சமநிலையையும் மற்றும் உடல் எடையையும் கூட்டவோ அல்லது குறைக்கவோ முடிகிறது. குறிப்பிட்ட உணவு திட்டத்திற்காக, சில குறிப்பிட்ட உணவானது பரிந்துரைக்கப்படுகிறது அல்லது உணவு திட்டம் மாற்றியமைக்கப்படுகிறது இந்த உணவுத் திட்டத்தோடு உடற்பயிற்சியும் சேர்க்கப்படுகிறது. குறிப்பிட்ட சில உடல் எடை குறைப்பு நிரலானது உடல்நலத்திற்கு தீங்காக மாறிவிடுகிறது. ஆனால், சிலர் இத்திட்டத்தில் பயனடையவும் செய்கிறரர்கள். சத்தான உணவுத் திட்டமும் மற்றும் உடல் எடை மேலாண்மை உணவுத் திட்டமும் எப்போதும் தொடர்புடையதாக உள்ளது. இவை இரண்டுமே உடல்நல எடை மேலாண்மையை மேம்படுத்துகிறது. ஆரோக்கியமான உணவு திட்டத்தை கடைபிடிப்பதன் மூலம் உடல் நலப் பிரச்சனைகள் தவிர்க்கப்படுகிறது. மற்றும் இவ்வுணவு உடலுக்கு சரியான அளவில் வைட்டமின்கள், தாது உப்புகள், மற்றும் வேறு சத்துப் பொருட்களையும் கொடுக்கிறது.
# திட்ட உணவு

## உண்ணல் சீர்குலைவு

உண்ணல் சீர்குலைவு என்பது மனநல சீர்குலைவினால் ஏற்படுகிறது. மனநல சீர்குலைவானது, இயல்பான உணவு உட்கொள்ளுதலை பாதிக்கிறது. இதை பிறழ் உணவுப் பழக்கம் என வரையறுக்கப்படுகிறது. இப்பழக்கம் குறைந்த அல்லது அதிகப்படியான உணவை உள்ளடக்கிறதாக இருக்கலாம்.
# திட்ட உணவு

## உடல் நலம்

சத்தான உணவானது, உகந்த உடல்நலத்தை முன்னேற்றுகிறது அல்லது உடல்நலனை சமநிலைப்படுத்துகிறது. வளர்ந்த நாடுகளின், செல்வாக்கு என்பது, கட்டுப்பாடற்ற அளவில் உட்கொள்ளுவது மற்றும் பொருத்தமற்ற உணவு விருப்பங்களையும் உட்கொள்வதை தேர்வு செய்வதை சாத்தியமாக்குகிறது.
உடல்நல முகவர்கள் பாிந்துரைப்பது யாதெனில், சாதாரனமான உடல் எடையைக் கொண்ட மக்கள் மிகக்குறைந்த சக்தி நிறைந்த உணவை உட்கொள்பவர்கள் ஆவர், மேலும் இவர்கள் சர்க்கரை சேர்க்கப்பட்ட குளிர் பானங்கள், காய்கறி உணவை உண்ணல், குறைந்த அளவு வுதிய இறைச்சி மற்றும் பதப்படுத்தப்பட்ட இறைச்சியை உட்கொள்ளவும், குறைந்த அளவே மது பானம் அருந்தவும் பரிந்துரைக்கிறார்கள்.
# பண்டைய தமிழகத்தின் தொழில்கள்

சங்க காலத்தில், தமிழகத்தின் தொழில்கள் வேளாண்மைக்கு துணைபுரியும் விதத்திலேயே இருந்தன. இவை குடிசைத் தொழில்களாகவும், ஆலையைச் சார்ந்தவையாக அல்லாமலும் இருந்தன. கருமான்கள் மற்றும் தச்சர்கள் வேலை செய்கின்ற பணிக்கூடங்களோ அல்லது பட்டறைகளோ தான் ஒரு வகையில் ஆலைகள் என்ற வகைப்பாட்டில் அடங்கின.நெசவு, முத்துக்குளித்தல், கொல்லர் தொழில் மற்றும் கப்பல் கட்டுதல் ஆகியவை பண்டைய தமிழ் நாட்டில் காணப்பட்ட முக்கிய தொழில்களில் சில.மதுரை மற்றும் உறையூரில் இருந்து உற்பத்தி செய்யப்பட்ட பருத்தி மற்றும் பட்டுத் துணிகளுக்கு பெரும் தேவையும், வரவேற்பும் இருந்தது; இந்தப் பகுதிகளிலிருந்து தயாராகும் துணி வகைகள் அவற்றின் உயர் தரத்திற்காக நன்கு அறியப்பட்டிருந்தது. கொற்கை முத்து வணிகத்தின் மையமாகத் திகழ்ந்தது. இங்கு எடுக்கப்பட்ட முத்துகள் தமிழகத்தில் மட்டுமல்லாது, வட இந்தியா மற்றும் ரோம் நகர் வரையிலும் விரும்பப்பட்ட முத்து வகைகளாக இருந்தன.கொல்லர் தொழில் ஒரு இன்றியமையாத தொழிலாக இருந்தது, ஏனென்றால், அன்றாட வாழ்க்கையில் பயன்படுத்தப்பட்ட பல கருவிகள் மற்றும் பொருள்கள் கொல்லர்களால் உற்பத்தி செய்யப்பட்டவையாக இருந்தது. கடல் கடந்த வணிகமானது, கப்பல் கட்டும் தொழில் சிறந்து விளங்கக் காரணமாக இருந்தது. இதன் காரணமாக கடல் மற்றும் ஆற்றில் பயன்படுத்தக்கூடிய பொருட்களை செய்யக்கூடிய கைவினைத் தொழில்களும் செழித்தன.இந்தக் காலகட்டத்தில், தச்சு, மீன்பிடித்தல், உப்பு உற்பத்தி மற்றும் கட்டுமானம் போன்ற பல துணைத்தொழில்களும் வர்த்தக மற்றும் பொருளாதார நடவடிக்கைகளுக்கு ஆதரவு கொடுத்தன.
# பண்டைய தமிழகத்தின் தொழில்கள்

## நெசவு

நெசவு மிகவும் முக்கியமான தொழிலாக இருந்தது. வேளாண்மைக்கு அடுத்ததாக, நூல் நூற்பு மற்றும் நெசவு பரவலாக பயிற்சி அளிக்கப்பட்ட கைவினைத் தொழில்களாக இருந்தன. நெசவுத் தொழில் பலரால் முழு நேரத் தொழிலாக மேற்கொள்ளப்பட்டது. கூடுதலாக, கிராமப் பகுதிகளில், விவசாயிகள் நெசவை பகுதி நேரத் தொழிலாகவும் செய்து வந்தனர்.பெண்கள் தங்கள் ஓய்வு நேரத்தை பருத்தி நூல் நூற்பில் செலவழித்தனர். மேலும், இரவு நேரங்களில் திரி விளக்கின் மங்கலான ஒளியில் கூட நூற்பினைத் தொடர்ந்தனர்.மதுரை மற்றும் உறையூர் நெசவுத்தொழிலின் முக்கியமான மையங்களாக இருந்தன. மேலும், இந்த நகரங்கள் இங்கு உற்பத்தி செய்யப்பட்ட பருத்தி துணிகளுக்காக நன்கு அறியப்பட்ட நகரங்களாக இருந்தன.மசுலின் என்றழைக்கப்பட்ட மென்துகில் துணி வகைகள், வெவ்வேறு நிறங்களில், நாகப்பாம்பினால் உரிக்கப்பட்ட தோல் அல்லது மேகத்தின் மேன்மையோடு ஒப்பிடப்பட்டது. பட்டுத் துணிகள் பட்டிழைகளால் நெய்யப்பட்டு ஓரப்பகுதிகளில் சிறு முடிச்சுகளுடன் தயாரிக்கப்பட்டன.பூத்தையல் கலையும் கூட அறியப்பட்டிருந்தது. பிரபுக்கள் மற்றும் உயர்குடிமக்கள் பூத்தையல் வகை ஆடைகளின் முக்கிய வாடிக்கையாளர்களாக இருந்தனர். நெசவுத் தொழிலின் பரந்து விரிந்த துணைத் தொழிலாக சாயத்தொழில் விளங்கியது.இடுப்பில் அணியும் துணி வகைகளுக்கு நீல நிற சாயம் மக்கள் மத்தியில் மிகவும் பிடித்த வண்ணமாக இருந்தது. பட்டு மற்றும் பருத்தித் துணிகள் தவிர, சையரி மரவுரி மற்றும் நார்மதியா என்ற மரத்தூள் கொண்ட துணி சமயச் சடங்குகள் செய்வோரால் பயன்படுத்தப்பட்டது. பட்டு, கம்பளி மற்றும் பிற துணிகள் இயற்கை மூலங்களைக் கொண்டவையாதலால் இயற்கை இழைகள் என குறிப்பிடப்படுகின்றன. மதுரை சந்தைகளில், கம்பளி பொருட்கள், பருத்தி மற்றும் பட்டுத் துணிகளுடன் இணைந்து விற்கப்பட்டன. துணி உற்பத்தியாளர்கள் ஒரு நேரத்தில் நீளமான துணிகைள நெய்து அவற்றை விற்பகர்களிடம் விற்பனை செய்பவர்களாக இருந்தனர்.
துணி விற்பகர்கள் துணிகளை தேவையான நீளத்திற்கு கத்திரித்து எடுத்து துணித் துண்டுகளாக மாற்றிக்கொள்வர். இவ்வாறு கத்திரிக்கப்பட்டவை *அறுவை* அல்லது *துணி* என விற்பனையின் போது அழைக்கப்படுகிறது. இத்தகைய விற்பகர்கள் *அறுவை வணிகர்* என்றும் இவை விற்பனை செய்யும் இடங்கள் *அறுவை வீதி*எனவும் அழைக்கப்பட்டன. தைக்கப்பட்ட துணிகள் மக்களால் அணியப்பட்டன. மதுரையிலும் மற்ற பெரிய நகரங்களிலும் இருந்த தையலர்கள் *துண்ணகாரர்* என அழைக்கப்பட்டனர். நெசவானது மலைப்பகுதிகளோடு இணைந்ததாய் இல்லை. அத்தகைய இடங்களில் வாழ்க்கை தொடர்பான குறிப்புகளில் பருத்தி ஆடைகள் பற்றிய குறிப்புகள் ஏதுமில்லை.
# சாம்பல் வண்ண ஓவியம் தீட்டப்பட்ட மட்பாண்டப் பண்பாடு

**சாம்பல் வண்ண ஓவியம் தீட்டப்பட்ட மட்பாண்ட கலாச்சாரம்**, தெற்காசியாவின் இரும்புக்காலத்தைச் சார்ந்தவை. இக்கலாச்சாரம் வட இந்தியாவின் கங்கைச் சமவெளியிலும், காக்ரா ஆறு பள்ளத்தாக்கிலும் கிமு 1200 முதல் கிமு. 600 வரை பரவி இருந்தது. சிவப்பு மற்றும் கருப்பு வண்ண பாத்திரங்கள் கலாச்சாரத்திற்குப் பின் இப்பண்பாடு தோன்றியது.
# சாம்பல் வண்ண ஓவியம் தீட்டப்பட்ட மட்பாண்டப் பண்பாடு

## இதனையும் காண்க

- சிந்துவெளி நாகரீகம்
- மெஹெர்கர்
- கருப்பு மற்றும் சிவப்பு மட்பாண்டப் பண்பாடு
- வடக்கின் மெருகூட்டப்பட்ட கருப்பு மட்பாண்டப் பண்பாடு
- காந்தார கல்லறை பண்பாடு
- கல்லறை எச் கலாச்சாரம்
- செப்புக் குவியல் பண்பாடு
# தாமிரபரணி புஷ்கரம்

**தாமிரபரணி புஷ்கரம்** தமிழ்நாட்டில், திருநெல்வேலி மாவட்டத்தில், தாமிரபரணி ஆற்றில் கொண்டாடப்படுகின்ற விழாவாகும்.
# தாமிரபரணி புஷ்கரம்

## தீர்த்த கட்டங்கள்

குரு விருச்சிக ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது. 144 ஆண்டுகளுக்குப் பிறகு இவ்விழா அக்டோபர் 2018இல் கொண்டாடப்படுகிறது. தாமிரபரணி ஆற்றின் இருகரைகளிலும் உள்ள 200 புஷ்கரணி படித்துறைகள் (தீர்த்தக்கட்டம்) சீர் செய்யப்பட்டு, பொதுமக்களின் தீர்த்தமாடலுக்காக ஆயத்தப்படுத்தப்பட்டன. பொதிகை மலை தொடங்கி புன்னைக்காயல் வரை தாமிரபரணி ஆறு பாய்கின்ற 149 கிலோ மீட்டர் தூரத்தில் உள்ள 143 தீர்த்த கட்டங்களில் 64 தீர்த்த கட்டங்கள் மட்டுமே பக்தர்கள் நீராட ஏற்றதாக உள்ளன. அவ்வகையில் பல தீர்த்த கட்டங்களில் சிறப்பு ஆராதனைகள் நடைபெற்றன.
# தாமிரபரணி புஷ்கரம்

## ஜடாயு தீர்த்தம்

ஜடாயு உயிர்நீத்த இடத்தில் ஜடாயு தீர்த்தம் தீர்த்தம் உள்ளது. 12 அக்டோபர் 2018 முதல் 22 அக்டோபர் 2018 வரை நடைபெறவுள்ள இவ்விழாவிற்காக, தாமிரபரணி நதியில் அமைத்து வழிபடப்படுவதற்காக இந்த தீர்த்தத்தில் புதிய படித்துறையும், தாமிரவருணி (தாமிரபரணி) அன்னை சிலையும் அகத்தியர் சிலையும் அமைக்கப்பட்டுள்ளன.
# தாமிரபரணி புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பிரம்மபுத்ரா புஷ்கரம், துங்கபத்திரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# பிரம்மபுத்ரா புஷ்கரம்

**பிரம்மபுத்ரா புஷ்கரம்** பிரம்மபுத்ரா ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
# பிரம்மபுத்ரா புஷ்கரம்

## 12 நாள்கள்

குரு தனுசு ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது.
# பிரம்மபுத்ரா புஷ்கரம்

## பிற புஷ்கரங்கள்

இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், துங்கபத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
# ஹென்றி ஜார்ஜ்

**ஹென்றி ஜார்ஜ்** (பிறப்பு செப்டம்பர் 2,1839 - அக்டோபர் 29, 1897 இறப்பு) ஒரு அமெரிக்க அரசியல் பொருளாதார அறிஞர் மற்றும் பத்திரிக்கையாளர். 19 வது நூற்றாண்டில் இவரது எழுத்துக்கள் மிகவும் பிரபலமாகயிருந்தது. மேலும் இவரது எழுத்துக்கள், முற்போக்கான அமெரிக்க சகாப்தத்தின் பல சீர்திருத்த இயக்கங்களைத் தூண்டியது. அவரது எழுத்துக்கள் ஜியார்ஜியலிசம் என அறியப்படும் பொருளாதார தத்துவத்தை ஊக்கப்படுத்தியது. மேலும் இந்த தத்துவத்தின் அடிப்படையில் மக்கள் தாங்கள் உற்பத்தி செய்யும் பொருட்களின் மித்ப்பை தாங்களே தீர்மானானித்துக்கொள்ளாம் என்கிறது. ஆனால் நிலத்தில் (இயற்கை வளங்கள் உட்பட) இருந்து பெறப்பட்ட பொருளாதார மதிப்பு, சமுதாயத்தின் அனைத்து உறுப்பினர்களுக்கும் சமமானதாகும் என்கிறது.  
அவரது மிகப் பிரபலமான புத்தகம், முன்னேற்றம் மற்றும் வறுமை *Progress and Poverty* (1879), உலகெங்கிலும் மில்லியன் கணக்கான பிரதிகள் விற்பனையானது, அநேகமாக அதற்கு முன்பாக விற்பனையான வேறு எந்த அமெரிக்க புத்தகத்தையும் விட இந்தப் புத்தகத்தின் விற்பனையும் எண்ணிக்கையும் மிகவும் அதிகம். பொருளாதார மற்றும் தொழில்நுட்ப முன்னேற்றம், தொழில்மயமான பொருளாதாரங்களின் சுழற்சித் தன்மை ஆகியவற்றின் மத்தியில் பெருகிய சமத்துவமின்மையும் வறுமையும் முரண்பாட்டை ஆய்வு செய்கிறது மற்றும் நில மதிப்பு வரி மற்றும் பிற ஏகாதிபத்திய எதிர்ப்பு சீர்திருத்தங்களை போன்ற பிற சமூக பிரச்சனைகளுக்கு தீர்வு இந்தப் புத்தகத்தில் விவாதிக்கப்பட்டுள்ளது.
# கடமை

**கடமை** என்பது, பொதுவாக அல்லது குறிப்பிட்ட சில சூழ்நிலைகள் ஏற்படும்போது செய்வதாக ஏற்றுக்கொள்கின்ற அல்லது செய்வதற்கு எதிர்பார்க்கப்படுகின்ற ஒரு விடயம் ஆகும். ஒருவரை ஒருவர் மதிக்கின்ற ஒரு பண்பாட்டில், கடமையானது, நன்னெறி அல்லது ஒழுக்க முறைமையிலிருந்து உருவாகலாம். பல கடமைகள் சட்டத்தினால் ஏற்படுத்தப்படுகின்றன. சட்டப்படியான கடமைகளில் இருந்து தவறுவதற்குத் தண்டனைகளும் விதிக்கப்படுவது உண்டு. கடமைகளைச் செய்யும்போது சில வேளைகளில் சொந்த நலன்களைத் தியாகம் செய்யவேண்டி ஏற்படுவது உண்டு. மாறாகத் தன்னலம் கருதியும் கடமையைச் செய்வதும் உண்டு.  
நீண்ட காலத்துக்கு முன் வாழ்ந்த உரோம மெய்யியலாளரான சிசேரோ, கடமை நான்கு மூலங்களில் இருந்து ஏற்படக்கூடும் எனக் குறிப்பிடுகின்றார். அவையாவன:
1. மனிதனாக இருப்பதன் விளைவாக
1. ஒருவர் தனது வாழ்வில் இருக்கும் இடத்தினால் (ஒருவரின் குடும்பம், ஒருவரின் நாடு, ஒருவரின் தொழில்)
1. ஒருவருடைய இயல்பின் காரணமாக
1. ஒருவருடைய ஒழுக்கம் சார்ந்த எதிர்பார்ப்புகளின் காரணமாக  
அதிகாரம், மதம், சமூக நெறிமுறைகள் ஆகியவற்றைப் பொறுத்து, சட்டத்தினாலோ பண்பாட்டினாலோ விதிக்கப்படும் கடமைகள் பெருமளவு வேறுபட்டு அமைகின்றன.
# கடமை

## குடிசார் கடமைகள்

கடமை என்பது, ஒருவர் தனது நாட்டுக்கும், தேசத்துக்கும், சமூகத்துக்கும் செய்யவேண்டிய ஒரு விடயமாகவும் பார்க்கப்படுகின்றது.  
- சட்டத்துக்குக் கீழ்ப்படிதல்
- வரிகளைக் கட்டுதல்
- தேவை ஏற்படும்போது பொதுப் பாதுகாப்புக்குப் பங்களிப்புச் செய்தல்
- வாக்களிப்பதற்குப் பெயரைப் பதிவுசெய்து எல்லாத் தேர்தல்களிலும், பொதுவாக்கடுப்புக்களிலும் வாக்களித்தல்
- கோரப்பட்டால் நடுவர் குழுவில் பணிபுரிதல்
- விபத்துக்களாலும், தெருக் குற்றங்களாலும் பாதிக்கப்பட்டவர்களுக்கு உதவுதலும், பின்னர் நீதிமன்றில் சாட்சி சொல்லுதலும்
- தொற்றுநோய்கள் பற்றிச் சுகாதார அதிகாரிகளுக்கு அறிவித்தல்
- பொதுச் சேவை செய்வதற்கு முன்வருதல்
- காலத்துக்குக் காலம் அல்லது தேவைப்படும்போது குருதிக் கொடை அளித்தல்
- நீதியற்ற அரசுக்கு எதிராகக் கிளர்ந்தெழுதல்  
போன்றவை குடிசார் கடமைகளுக்குள் அடங்குகின்றன.
# கடமை

## பிள்ளைகளுக்கான கடமைகள்

பெரும்பாலான பண்பாடுகளில், பிள்ளைகள் தமது குடும்பங்கள் தொடர்பிலான கடமைகளைச் செய்யவேண்டும் என எதிர்பார்க்கப்படுகின்றனர். நோயுற்ற உறவினர்களைக் கவனித்துக்கொள்வது முதல், சமூகத்தில் குடும்பத்தின் மதிப்பைப் பேணும் விதத்தில் நடந்துகொள்ளுதல், குடும்த தகுதிக்கு ஏற்றபடி பெற்றோர் சொற்படி திருமணம் செய்தல் போன்றவை வரை பிள்ளைகளின் கடமைகள் பலவிதமான வடிவங்களை எடுக்ககூடும். குடும்பம் சார்ந்த கடமை உணர்வு கான்பியூசியசின் போதனைகளில் முக்கிய இடத்தைப் பெறுகின்றன. பல நூற்றாண் டுகளாகவே பிள்ளைகள் செய்யவேண்டிய கடமைகள், கிழக்காசிய நாடுகளில் வாழும் மக்களின் வாழ்வில் பெரும் பங்கு வகிப்பதைக் காணக்கூடியதாக உள்ளது. இந்தியப் பண்பாட்டிலும் குடும்பம் தொடர்பான பல்வேறு கடமைகள் பிள்ளைகளுக்கு இருப்பதைக் காணமுடியும். இந்தியாவின், சமய நூல்களும், ஒழுக்கத்தை வலியுறுத்தும் நூல்களும் பெற்றோரைப் பேணுதல் பிள்ளைகளின் உயர்வான கடமையாகக் கூறுகின்றன. அத்துடன், பிள்ளைகள், குறிப்பாகக் குடும்பத்தில் மூத்த பிள்ளைகள் தமது உடன்பிறப்புக்களைப் பேணி நன்னிலைக்குக் கொண்டுவருவதைக் கடமையாகச் செய்து வருவதை இன்றும் காணலாம்.
# கடமை

## பல்வேறு பண்பாடுகளில்

பண்பாடுகளையும் பிரதேசங்களையும் பொறுத்துக் கடமைகள் பெருமளவில் வேறுபடுவதைக் காணலாம். மேனாட்டுப் பண்பாடுகளிலும் பார்க்க, ஆசிய, இலத்தீன் அமெரிக்க நாடுகளில் குடும்பம் தொடர்பான கடமைக்குக் கூடுதல் முக்கியத்துவம் கொடுக்கப்படுகிறது. குடும்பத்துக்கான கடமைகள் தொடர்பிலான மனப்பாங்குகள் குறித்த ஆய்வொன்றின்படி,
: "தமது குடும்பங்களை மதிப்பதற்கும், அவற்றுக்கு உதவி செய்வதற்கும், ஆதரிப்பதற்குமான அவர்களது கடமை தொடர்பில், ஆசிய, இலத்தீன் அமெரிக்க இளைஞர்கள் ஐரோப்பியப் பின்னணியைக் கொண்ட இளைஞர்களிலும் கூடுதலான விழுமியங்களையும், எதிர்பார்ப்புக்களையும் கொண்டுள்ளனர்."  
மைக்கேல் பெலெட்சு என்பவர் தான் எழுதிய * நவீன ஆசியாவில் பாலும், பால் தன்மையும், உடல்சார் அரசியலும்* என்னும் நூலில் கடமைபற்றிப் பின்வருமாறு குறிப்பிடுகின்றார்.
: " விசுவாசம், உழைப்பு ஆற்றல், பிள்ளைகளால் கிடைக்கக்கூடிய பிற வளங்கள் ஆகியவற்றைக் குடும்பத்தின் நன்மைக்காக, சில வேளைகளில் முழுக் கால்வழிக் குலத்தின் நன்மைக்காகத் திரட்டுவதற்காகப் பிள்ளைகளின் கடமை என்னும் கருத்தமைவு பயன்படுத்தப்படுகின்றது. பெற்றோர் மீதான பிள்ளைகளின் பக்தி என்னும் கொள்கை பெரியவர்களுக்கு ஆறுதலையும், மன அமைதியையும் கொடுத்தாலும், தமது பெற்றோர்களின் விருப்பங்களையும், சொல்லப்படாத எதிர்பார்ப்புக்களையும் நிறைவேற்றுவதற்கு முயல்பவர்களுக்கு அயர்ச்சியையும், அடக்கப்படும் அனுபவத்தையும் கொடுக்கக்கூடும்."  
ஆசியாவிலும், மத்தியகிழக்கு நாடுகளிலும், பெரியவர்களால் ஏற்பாடு செய்யப்படும் திருமணம் பிள்ளைகளிடம் எதிர்பார்க்கப்படும் கடமைகளுக்கு ஒரு எடுத்துக்காட்டு ஆகும். ஏற்பாடு செய்யப்பட்ட திருமணம் ஒன்றில், பெண் கணவன் வீட்டுக்குச் சென்று வாழ்வதும் அங்கே பிள்ளைகளைப் பெற்று வளர்ப்பதும் அவளது கடமையாகக் கருதப்படுகிறது. மிகச் சில பகுதிகளிலேயே ஆண் பெண் வீட்டுக்குச் சென்று வாழும் வழக்கம் உள்ளது. பெண் தனது கணவன் வீட்டில் பிள்ளைகளைப் பெற்று வளர்ப்பது மட்டுமன்றிக் கணவனும் மனைவியும் கணவனின் குடும்பத்துக்கே உழைப்பைக் கொடுப்பது கடமையாகும். மூத்த தலைமுறையினர் பிள்ளைகள், பேரப் பிள்ளைகளின் குடும்பங்களிலேயே பெரிதும் தங்கியிருக்கின்றனர். குடும்பத்தின் கால்வழியைச் சிதையாமல் வைத்திருப்பதும், முதியவர்களின் தேவைகளைப் பூர்த்தி செய்வதுமே இவ்வகைக் கடமையின் நோக்கங்களாகும்.
# உலகின் மிகப்பெரிய நூலகங்களின் பட்டியல்

2008 ஆம் ஆண்டின் கண்க்கின்படி உலகில் உள்ள **மிகப்பெரிய நூலகங்களின் வரிசைப் பட்டியல்** அல்லது அதற்கு அடுத்ததாக, 15 மில்லியன் அல்லது அதற்கு மேற்பட்ட நூல்களை சேமித்து வைத்திருக்கும் நூலகங்களை உள்ளடக்கியது.
# உலகின் மிகப்பெரிய நூலகங்களின் பட்டியல்

## உலகின் மிகப்பெரிய நூலகங்களின் பட்டியல்

| பெயர் | நாடு | இடம் | புத்தக தொகுப்புகளின் அளவு (number of items) | பார்வையாளர்களின் சராசரி (வருடம்) | வரவு செலவு பட்டியல் | ஊழியர்கள் |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| பிரித்தானிய நூலகம் | லண்டன் & போஸ்டன் மருத்து நீருற்று | <span>_0170000000</span>174 மில்லியன்கள்+ | <span>_0001750000</span>1.75&nbsp;மில்லியன்கள் | <span>_01410000000</span> | <span>_01977</span>1977 | <span>_0001750000</span>1.8&nbsp;மில்லியன் | <span>_19523722680</span> | <span>_0018000000</span>18&nbsp;மில்லியன்கள் | <span>_0116900000</span> | <span>_00874</span>874 | <span>_0001170000</span>1.17&nbsp;மில்லியன் | <span>_0000654000</span>654,000 | <span>_0001300000</span>1.3&nbsp;million | <span>_11038967000</span> | <span>_02668</span>2668 |
| ரஷ்யா தேசிய நூலகம் | செயின்ட் பீட்டர்ஸ்பெர்க | <span>_0036476000</span>36.5&nbsp;million | <span>_0000966000</span>1&nbsp;million | <span>_0005200000</span>5.2&nbsp;million |  |  |  |  |  |  |  |  |  |  |  |
| ராயல் டென்மார்க நூலகம் | கோபர்ஹாகன் | <span>_0030216885</span>35.4&nbsp;மில்லியன்கள்+ | <span>_0000850301</span>1.25 million |  |  |  |  |  |  |  |  |  |  |  |  |
| ஸ்பெயின் தேசிய நூலகம் | மாட்ரிட் | <span>_0025000000</span>33.1&nbsp;மில்லியன்கள் | <span>_02299060450</span> | <span>_01090</span>482 | <span>_000029973</span>188,279 |  |  |  |  |  |  |  |  |  |  |
| பெர்லின் மாநில நூலகம் | பெர்லின் | <span>_0023400000</span>23.4&nbsp;மில்லியன்கள் | <span>_0001400000</span>1.4&nbsp;million | <span>_01174200390</span> |  |  |  |  |  |  |  |  |  |  |  |
| நியூயார்க் மாநில நூலகம் | நியூயார்க | <span>_0020000000</span>20&nbsp;மில்லியன்கள் |  |  |  |  |  |  |  |  |  |  |  |  |  |
| ஹார்வேர்டு நூலகம் | மாசச்சூசெட்ஸ் | <span>_0018900000</span>18.9&nbsp;மில்லியன்கள் | <span>_00922</span>922 | 364.5 million SEK |  |  |  |  |  |  |  |  |  |  |  |
| யாலே நூலகம் | கனைக்டிகட் | <span>_0018900000</span>15.2&nbsp;மில்லியன்கள் | <span>_0000500000</span>500,000 | <span>_00900</span>900 | } |  |  |  |  |  |  |  |  |  |  |
# காலனித்துவ கால சென்னை மாகாண ஆட்சியாளர்கள்

**காலனித்துவ கால சென்னை மாகாண ஆட்சியாளர்கள்** (List of colonial Governors and Presidents of Madras), காலனித்துவ காலத்தில் பிரித்தானிய கிழக்கிந்திய நிறுவனம் மற்றும் பிரித்தானிய இந்தியாவின் ஆட்சியில் சென்னை மாகாணத்தின் முகவர்கள், ஆளுநர்கள், மற்றும் தலைவர்களின் பட்டியல்:
# காலனித்துவ கால சென்னை மாகாண ஆட்சியாளர்கள்

## பிரித்தானிய முகவர்கள்

பிரித்தானியப் பேரரசுக்குக் கட்டுப்பட்ட பிரித்தானிய கிழக்கிந்திய நிறுவனத்தின் நிர்வாகி *பிரான்சிஸ் டே* என்பவர், 1639ல் *சந்திரகிரி* மன்னரின் அனுமதியுடன் சென்னையின் கடற்கரையை ஒட்டியப் பகுதிகளில் வணிகம் மேற்கொள்ள கட்டுமானங்களை துவக்கினார். முன்னர் மசூலிப்பட்டினத்தில் கம்பெனியினர் நிறுவியியிருந்த தொழிற்சாலைகளை, 1640ல் ஆண்ட்ரூ கோகன் என்பவர் சென்னைக்கு மாற்றினர். புனித ஜார்ஜ் கோட்டை கட்டி, அதில் கம்பெனியின் தலைமை அலுவலகத்தை நிறுவினர்.  
இவ்வாறக முதன்முதலில் இந்தியாவில் கிழக்கிந்திய கம்பெனியின் சென்னை முகமை 1 மார்ச் 1640ல் நிறுவப்பட்டது. சென்னை முகமையின் முதல் முகவராக ஆண்ட்ரூ கோகன் நியமிக்கப்பட்டார்.  
சென்னை முகவரி அலுவல் பெயர் புனித ஜார்ஜ் கோட்டையின் ஆளுநர் ஆகும். இருப்பினும் ஆளுநரை முகவர் என்றே அழைக்கப்பட்டார்.  
ஆண்ட்ரூ கோனின் மூன்றாண்டு பணிக்குப் பின்னர் பிரான்சிஸ் டே சென்னை முகவராக நியமிக்கப்பட்டார்.  
பின்னர் பதவியேற்ற நான்கு முகவர்களுக்குப் பின் வந்த ஆரோன் பேக்கர் முகவராக இருந்த காலத்தில், சென்னை முகமை, 1684ல் சென்னை மாகாணமாக தரம் உயர்த்தப்பட்டது.  
| ஆண்ட்ரூ கோகன் | 1மார்ச் 1640 | 1643 |  |
| --- | --- | --- | --- |
| பிரான்சிசு டே (1605–1673) | 1643 | 1644 |  |
| தாமசு வி (1605–1673) | 1644 | 1648 |  |
| தாமஸ் கிரீன்ஹில் (1611–1658) | 1648 | 1652 |  |
| ஆரோன் பேக்கர் (தலைவர்) (1610–1683) | 1652 | 1655 |  |
| தாமஸ் கிரீன்ஹில் (1611–1658) | 1655 | 1658 |  |
| சர் தாமஸ் சேம்பர்ஸ் | 1658 | 1661 |  |
| சர் எட்வர்டு விண்டர் (1622–1686) | 1661 | ஆகஸ்டு 1665 |  |
| ஜார்ஜ் பாக்ஸ்குரோப்ட் (1634–1715) | ஆகஸ்டு 1665 | 16 செப்டம்பர் 1665 |  |
| சர் எட்வர்டு விண்டன் (இரண்டாம் முறை) (1631–1715) | 16 செப்டம்பர் 1665 | 22 ஆகஸ்டு 1668 |  |
| ஜார்ஜ் பாக்ஸ்குரோப்ட் (இரண்டாம் முறை) (1634–1715) | 22 ஆகஸ்டு 1668 | சனவரி 1670 |  |
| சர் வில்லியம் லாங்கோர்ன் | சனவரி 1670 | 27 சனவரி 1678 |  |
| ஸ்டேரேன்சாம் மாஸ்டர் | 27 சனவரி 1678 | 3 சூலை 1681 |  |
| வில்லியம் கிப்போர்டு | 3 சூலை 1681 | 8 ஆகஸ்டு1684 | } |
# காலனித்துவ கால சென்னை மாகாண ஆட்சியாளர்கள்

## கம்பெனி தலைவர்கள்

சென்னை, 1684 முதல் 12 பிப்ரவரி 1785 முடிய மாகாணமாக விளங்கியது.
1784ல் இயற்றப்பட்ட பிட்டின் இந்தியச் சட்டத்தின் படி, பிரித்தானிய கிழக்கிந்திய நிறுவனத்தின் கட்டுப்பாட்டில் இருந்த இந்தியத் துணைக்கண்டப் பகுதிகளை கம்பெனியும், பிரித்தானியப் பேரரசும் கூட்டாக நிர்வாகம் செய்ய ஒரு தலைவரின் கீழ் கட்டுப்பாட்டு வாரியத்தை அமைத்தது.  
சென்னை மற்றும் மும்பை மாகாணங்களில் ஆளுனர்கள் தன்னிச்சையாகச் செயல்படும் உரிமையை இழந்து, கொல்கத்தா மாகாண ஆளுனரின் மேற்பார்வையில் செயல்படத் தொடங்கினர். கிழக்கிந்தியக் கம்பெனி ஆட்சியின் தலைநகராக கல்கத்தா விளங்கியது.  
இலிகு யேல் 8 ஆகஸ்டு 1684 அன்று சென்னை மாகாணத்தின் முதல் தலைவராக பொறுப்பேற்றார்.  
இலிகு யேல், தாமஸ் பிட், மற்றும் ஜார்ஜ் மெகர்டினி ஆகியோர் சென்னை மாகாணத்தின் புகழ் பெற்ற தலைவர்கள் ஆவார்.  
| இலிகு யேல் (முதன் முறை) (தற்காலிகம்) | 8 ஆகஸ்டு 1684 | 26 சனவரி 1685 |  |
| --- | --- | --- | --- |
| வில்லியம் கிப்போர்டு | 26 சனவரி 1685 | 25 சூலை1687 |  |
| இலிகு யேல் (இரண்டாம் முறை) | 25 சூலை1687 | 3 அக்டோபர் 1692 |  |
| நத்தானியேல் ஹிக்கின்சன் | 3 அக்டோபர் 1692 | 7 சூலை 1698 |  |
| தாமஸ் பிட் | 7 சூலை 1698 | 18 செப்டம்பர் 1709 |  |
| குல்ஸ்டோன் அடிசன் | 18 செப்டம்பர் 1709 | 17 அக்டோபர் 1709 |  |
| எட்மண்ட் மாண்டேகும் (தற்காலிகம்) | 17 அக்டோபர் 1709 | 13 நவம்பர் 1709 |  |
| வில்லியம் பிராசர் | 14 நவம்பர் 1709 (தற்காலிகம்) | 11 சூலைஅ 1711 |  |
| எட்வர்டு ஹாரிசன் | 11 சூலை 1711 | 8 சனவரி 1717 |  |
| ஜோசப் கோலத் | 8 சனவரி 1717 | 18 சனவரி 1720 |  |
| பிரான்சிஸ் ஹேஸ்டிங்ஸ் (தற்காலிகம்) | 18 சனவரி 1720 | 15 அக்டோபர் 1721 |  |
| நத்தேனியல் எல்விக் | 15 அக்டோபர் 1721 | 15 சனவரி1725 |  |
| ஜேம்ஸ் மெக்கரே | 15 சனவரி 1725 | 14 மே 1730 |  |
| ஜார்ஜ் மோர்ட்டன் பிட் | 14 சூலை 1730 | 23 சனவரி 1735 |  |
| ரிச்சர்டு பென்னியான் | 23 சனவரி 1735 | 14 சனவரி 1744 |  |
| நிக்கோலஸ் மோர்ஸ் | 14 சனவரி 1744 | 10 செப்டம்பர் 1746 | } |
# காலனித்துவ கால சென்னை மாகாண ஆட்சியாளர்கள்

## பிரெஞ்சுக் கிழக்கிந்தியக் கம்பனி ஆளுநர்கள்

1746ல், தூப்ளேயின் படைகள் சென்னை நகரத்தை முற்றுகையிட்டு, கைப்பற்றியது. அடுத்த மூன்று ஆண்டுகளுக்கு சென்னைப் பகுதிகள், பிரெஞ்சுக் கிழக்கிந்தியக் கம்பனியில் கட்டுப்பாட்டில் இருந்தது. 1749ல் இருதரப்பினரும் செய்து கொண்ட ஒப்பந்தப்படி, சென்னை மீண்டும் பிரித்தானியக் கிழக்கிந்தியக் கம்பெனிக்கு ஒப்படைக்கப்பட்டது.  
1749ல் சென்னையை மீண்டும் பிரித்தானியர்களிடம் வழங்கும் வரை சென்னை ஆளுநராக ஜீன்-ஜாக்ஸ் டுவால் டிபிரெம்மேன் ஆட்சி செய்தார்.  
| மஹே டி லா பர்ட்டோனாய்ஸ் (தற்காலிகம்) | 10 செப்டம்பர் 1746 | 2 அக்டோபர் 1746 |  |
| --- | --- | --- | --- |
| ஜீன்-ஜாக்ஸ் டுவால் டிபிரெம்மேன் | 2 அக்டோபர் 1746 | ஆகஸ்டு 1749 | } |
# காலனித்துவ கால சென்னை மாகாண ஆட்சியாளர்கள்

## பிரித்தானிய கிழக்கிந்திய கம்பெனியின் தலைவர்கள்

1746 முதல் 1749 முடிய சென்னை பிரெஞ்சுக் கிழக்கிந்தியக் கம்பனியின் கட்டுப்பாட்டில் இருந்த போது, பிரித்தானியக் கிழக்கிந்திய கம்பெனியின் தலைமையிடம் தற்காலிகமாக, சென்னையிலிருந்து 200 கிலோ மீட்டர் தொலைவில், ஆந்திரா கடற்கரையில் உள்ள புனித டேவிட் கோட்டையில் இயங்கியது.  
1752ல் சென்னையின் தலைவர் ஜான் சாண்டர்ஸ், கம்பெனியின் தலைமையிடத்தை மீண்டும் சென்னையின் புனித ஜார்ஜ் கோட்டைக்கு மாற்றினார்.  
1760ல் வந்தவாசிப் போரில், பிரஞ்ச் கம்பெனிப் படைகளை வென்றதன், மூலம், சென்னை மாகாணத்தில் ஆங்கிலேய கம்பெனி ஆட்சி பன்மஅடங்கு விரிவடைந்தது.  
1785ல் சென்னை மாகாணம் நிறுவப்பட்டு, அதன் தலைவரே, மாகாண ஆளுநராக பதவியேற்றார்.  
| ஜான் ஹிண்டே (புனித டேவிட் கோட்டையில் ) | 10 செப்டம்பர் 1746 | 14 ஏப்ரல் 1747 |  |
| --- | --- | --- | --- |
| சார்லஸ் பிளேயர் (புனித டேவிட் கோட்டையில்) | 14 ஏப்ரல் 1747 | 19 செப்டம்பர் 1750 |  |
| தாமஸ் சாண்டர்ஸ் (புனித டேவிட் கோட்டையில்) - 5 ஏப்ரல் 1752 முடிய) | 19 செப்டம்பர் 1750 | 14 சனவரி 1755 |  |
| ஜார்ஜ் பிக்கோட் (முதன்முறை) | 14 சனவரி 1755 | 14 நவம்பர் 1763 |  |
| இராபர்ட் பால்க் | 14 நவம்பர் 1763 | 25 சனவரி 1767 |  |
| சார்லஸ் போர்ச்சியர் | 25 சனவரி 1767 | 31 சனவரி 770 |  |
| ஜோசியா டு பிரே | 31 சனவரி 1770 | 2 பிப்ரவரி 1773 |  |
| அலெக்சாண்டர் விஞ்ச் | 2 பிப்ரவரி 1773 | 11 டிசம்பர் 1775 |  |
| ஜார்ஜ் பிக்கோட் (இரண்டாம் முறை) | 11 டிசம்பர் 1775 | 23 ஆகஸ்டு 1776 |  |
| ஜார்ஜ் ஸ்டிராட்டன் | 23 ஆகஸ்டு 1776 | 31 ஆகஸ்டு 1777 |  |
| ஜான் ஒயிட் ஹில் (முதன் முறை - தற்காலிகம்) | 31 ஆகஸ்டு 1777 | 8 பிப்ரவரி 1778 |  |
| சர் தாமஸ் ரம்போல்டு | 8 பிப்ரவரி 1778 | 6 ஏப்ரல் 1780 |  |
| ஜான் ஒயிட் ஹில் (இரண்டாம் முறை - தற்காலிகம்) | 6 ஏப்ரல் 1780 | 8 நவம்பர் 1780 |  |
| சார்லஸ் ஸ்மித் (தற்காலிகம்) | 8 நவம்பர் 1780 | 22 சூன் 1781 |  |
| ஜார்ஜ் மார்ட்னி | 22 சூன் 1781 | 12 பிப்ரவரி 1785 | } |
# காலனித்துவ கால சென்னை மாகாண ஆட்சியாளர்கள்

## இதனையும் காண்க

- சென்னை மாகாணம்
- சென்னை மாகாணத்தின் நிர்வாகப் பிரிவுகள்
- பிரித்தானிய கிழக்கிந்திய நிறுவனம்
- இந்தியாவில் கம்பெனி ஆட்சி
- பிரித்தானிய இந்தியா
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- இந்தியத் தலைமை ஆளுநரின் நிர்வாகக் குழு
# அணுக்கருப் பொறியியல்

**அணுக்கருப் பொறியியல்** *(Nuclear engineering)* என்பது அணுக்கருப் பிளவு அல்லது அணுக்கருப் பிணைவு அல்லது அணுவக நிகழ்வுகள் சார்ந்த பயன்பாடுகளைப் பயிலும் பொறியியல் புலமாகும். இது அணுக்கரு இயற்பியல் நெறிமுறைகளைப் பின்பற்றுகிறது. இதன் அணுக்கருப் பிளவு உட்புலத்தில், அணுக்கரு உலைகள், அணுமின் நிலையங்கள், அணுக்கருப் படைக்கலங்கள் ஆகியவற்றின் அமைப்புகளும் உறுப்புகளும் சார்ந்த வடிவமைப்பு, ஊடாட்டம், இயக்கம் பேணுதல் பயிலப்படுகிறது. இதில் அணுக்கரு மருத்துவமும் கதிர்வீச்சுப் பயன்பாடுகளும் அணுக்கருப் பாதுகாப்பும் வெப்பப் பரவலும் அணுக்கரு எரிபொருள் சுழற்சியும் உயர்நிலைக் கதிரியக்கக் கழிப்பொருள் மேலாண்மயும் பாதுகாப்பான முறையில் அணுக்கருக் கழிவுகளின் தேக்கமும் அணுக்கருப் பயன்பாட்டு தவிர்ப்பும் அடங்கும்.
# அணுக்கருப் பொறியியல்

## தொழில்சார் புலமைப் பரப்புகள்

அமெரிக்கா தன் மொத்த மின்திறனில் அணுமின் நிலையங்கள் வாயிலாக 18% மின்திறனைப் பெறுகிறது. அணுக்கருப் பொறியாளர்கள் அணுக்கரு மின்தொழில் துறையிலோ தேசிய ஆற்றல் ஆய்வகங்களிலோ பணியாற்றுகின்றனர். இத்தொழில் துறையின் நடப்பு ஆராய்ச்சி சிக்கனமான அணுக்கருத் தவிர்ப்பை தடுக்கவல்ல பாதுகாப்புக் கூறுபடுகள் வாய்ந்த அணுக்கரு உலைகளை வடிவமைப்பதில் வழிநடத்தப்படுகிறது. அரசும் தனியாரும் ஒரே பகுதியிலோ வேறு சில பகுதிகளாகிய அணுக்கரு எரிபொருள்கள், எரிபொருள் சுழற்சி, நான்காம் தலைமுறை உலைகளை வடிவமைத்தல், அணுக்கரு ஆயுதங்களை வடிவமைத்தல் ஆகியவற்றிலோ அவற்றின் பேணுதலிலோ ஆய்வில் ஈடுபட்டுள்ளனர். அமெரிக்காவில் அணுக்கருப் பொறியாளர்கள் தென்கரோலினாவில் உள்ள அணுக்கரு மின்திறன் பள்ளியில் நாவாயியல் அணுக்கரு பயிற்சித் திட்டத்தின்கீழ் முதன்மையான பயிற்சியைப் பெறுகின்றனர். அணுக்கருப் பொறியியலுக்கான வேலைவாய்ப்பு, நடப்பு பணியாளர்கள் ஓய்வு பெறப்பெற கிடைக்கிறது, இவர்கள் மின்நிலைய பாதுகாப்பு மேம்படுத்துவதிலும் நிலையப் பேணுதலிலும் அணுக்கரு மருத்துவத் துறையிலும் பணிமேற்கொள்கின்றனர்.
# அணுக்கருப் பொறியியல்

## தொழில்சார் புலமைப் பரப்புகள்

### அணுக்கரு மருத்துவமும் மருத்துவ இயற்பியலும்

மருத்துவ இயற்பியல் அணுக்கரு மருத்துவத்துக்கான முதன்மையான புலமாகும்; இதன் உட்புலங்களாக அணுக்கரு மருத்துவம், கதிர்வீச்சுப் பண்டுவம், நலவாழ்வு இயற்பியல், நோய்நாடல் படிமம் எடுத்தல் ஆகியன அமைகின்றன. உயர்புலமையும் நுட்ப இயக்கமும் தேவைப்படும் நோய்நாடல் கருவிகளாக, x-கதிர் எந்திரம், கா ஒ ப-MRI and நே உ மு-PET அலகிடுவான்கள் போன்ற பலகருவிகள் மிகப் புதிய மருத்துவ ஏந்துகளாக அமைவதோடு இவை நுட்பமான மருத்துவ அணுகுமுறைகளை திறம்பட தேர்வு செய்யவும் உதவுகின்றன.
# அணுக்கருப் பொறியியல்

## தொழில்சார் புலமைப் பரப்புகள்

### அணுக்கருப் பொருள்கள்

அணுக்கருப் பொருள்களின் ஆராய்ச்சி இரு முதன்மைப் பகுதிகளில் கவனம் செலுத்துகிறது; அவை அணுக்கரு எரிபொருள்கள் ஆய்வு அணுக்கருப் பொருள்களின் கதிர்வீச்சுவழித் தூண்டல் மாற்றம் அல்லது திருத்த ஆய்வு என்பனவாகும். அணுக்கருப் பொருள்களின் மேம்பாடு அணுக்கரு உலைகளின் திறமையைக் கூட்ட, தேவையாகும். கதிர்வீச்சு விளைவுகளின் ஆய்வு பல நோக்கங்களைக் கொண்டதாகும்.இது உலை உறுப்புகளின் கட்டமைப்பு மற்ரங்களை ஆயவும் மின்ன்னுக் (ion) மின்னணுக் கற்றையால் அல்லது துகள்முடுக்கிகளால் பொன்மங்களின் (உலோகங்களின்) மீநுண் திருத்தம் செய்யவும் உதவுகிறது.
# அணுக்கருப் பொறியியல்

## தொழில்சார் புலமைப் பரப்புகள்

### கதிர்வீச்சு அளவீடும் பாதுகாப்பும்

கதிர்வீச்சு அளவீடு கதிர்வீச்சுப் பாதுகாப்பு அறிவியலுக்கும் நடைமுறைக்கும் அடிப்படையானது ஆகும். இது சிலவேளைகளில் கதிரியல் பாதுகாப்பு எனவும் வழங்குகிறது. கதிர்வீச்சுப் பாதுகாப்பு என்பது மக்களையும் சுற்றுச்சூழலையும் கட்டுபாடற்ற கதிர்வீச்சின் விளைவுகளில் இருந்து காப்பாற்றுதல் ஆகும்.  
அணுக்கருப் பொறியாளர்களும் கதிரியல் வல்லுனர்களும் மேலும் மேம்பட்ட மின்னணுவாக்க்க் கதிர்காணிகளை உருவாக்குவதிலும் இந்த மேம்பாடுகளைப் பயன்ப்டுத்தி படிம மாக்கத் தொழில்நுட்பங்களை மேம்படுத்துவதிலும் ஆர்வமாக உள்ளனர்; குறிப்பாக, இவர்களது ஆர்வம் மேம்பட்ட காணிகளை வடிவமைத்தல், அவற்றை கட்டியமைத்துப் பகுப்பாய்வு செய்தல், அடிப்படை அணு, அணுக்கரு அளபுருக்களை அளத்தல், கதிர்வீச்சுவழி படிம மாக்க அமைப்புகளை உருவாக்கல் ஆகியவற்றில் குவிந்துள்ளது.
# குடிமையியல்

**குடிமையியல்** என்பது குடியுரிமையின் தத்துவார்த்த, அரசியல் மற்றும் நடைமுறை அம்சங்களைப் பற்றிய அறிவின் திரட்டு ஆகும். அதே போல் குடிமக்களின் உரிமைகள் மற்றும் கடமைகள்; ஒரு அரசியல் அமைப்பின் உறுப்பினர்களாகவும் அரசாங்கத்திற்காகவும் ஒருவருக்கொருவர் ஆற்றிக்கொள்ள வேண்டிய குடிமக்களின் கடமைகள் இவற்றைப் பற்றிய விரிவான ஆய்வியலாகும்..இது குடிமையியல் சட்டம் மற்றும் குடிமக்கள் நடத்தைக்கான விதித் தொகுப்பு, குடிமக்கள் பற்றிய கவனத்தோடு அரசாங்கத்தைப் பற்றிய ஆய்வு ஆகியவற்றையும், அரசாங்கத்தின் செயல்பாடுகளிலும் மற்றும் அதன் அத்துமீறல்கள், தவறுதல்களைம் வெளிப்புறத்திலிருந்து எதிர்க்கும் காரணிகள் ஆகியவற்றையும் உள்ளடக்கியதாகும்.  
கொடுக்கப்பட்ட அரசியல் அல்லது நெறிமுறை மரபின்படி, குடிமக்களுக்கு கல்வி புகட்டுவதைக் குடிமையியல் குறிக்கிறது. குடிமையியலின் வரலாறு, பண்டைய சீனாவில் கன்பூசியஸ் மற்றும் பழங்கால கிரேக்கத்தில் பிளேட்டோ ஆகியோரால் முன் வைக்கப்பட்ட கோட்பாடுகளிலிருந்து தொடங்குகின்றது எனலாம். மேற்கத்திய பாரம்பரியத்தாலான தாக்கம் சீனாவிற்கு வந்த பிறகு, மரபின்படியான சீன சட்டமும், சோவியத் சட்டத்தின் காரணமான தாக்கமும் திரும்பிய காலங்களுக்குப் பிறகு, 1839 இல் துவங்கிய மேற்கத்திய சட்டபூர்வ மரபுகள் சீன மொழியில் மொழிபெயர்க்கப்படுவதற்கு முன் மதிப்புடையதாக இருந்தது. இஸ்பெசிபிக் என்பது சீன சட்டங்களில் பயன்பட்ட பொதுவான, சாதாரண மொழியாகும். இம்மொழியானது கல்வியில் மிகவும் குறிப்பிடத்தக்க பங்கினை வகிக்கிறது.
# குடிமையியல்

## வரையறை

மெர்ரியம்-வெப்ஸ்டர் அகராதி "குடிமக்களின் உரிமைகள் மற்றும் கடமைகளையும் மற்றும் அரசாங்கத்தின் வேலை எப்படி உள்ளது என்பதைப் பற்றிய திறனாய்வையும் பற்றிய அறிவின் பிரிவே குடிமையியல்" என வரையறுக்கிறது.அகராதி.காம் என்ற அகராதியானது "குடிமக்கள் சலுகைகள் மற்றும் வேண்டுகோள்களைப் பற்றிய அறிவியல்" என குடிமையியலை வரையறுக்கிறது.
# குடிமையியல்

## குடிமையியல் கல்வி

"குடிமைக் கல்வி" என்பது சமூகத்தின் உறுப்பினர்கள் அல்லது சமூகத்தின் வருங்கால உறுப்பினர்களாகிய மக்களின் நம்பிக்கைகள், பொறுப்புகள், திறமைகள் மற்றும் செயல்கள் ஆகியவற்றை பாதிக்கும் அனைத்து செயல்களையும் பற்றிய கல்வியைக் குறிக்கிறது. குடிமைக் கல்வி வேண்டுமென்றே இருக்க வேண்டிய அவசியமில்லை; நிறுவனங்கள் மற்றும் சமூகங்கள் ஆகியவை மதிப்புகள் மற்றும் நெறிமுறைகளை பொருளற்ற முறையில் கடத்தி விடக்கூடும். இது நிச்சயமாக குழந்தைகள் மற்றும் இளைஞர்களின் பள்ளிக்கல்வி அல்லது கல்லுாரிக் கல்வியுடன் மட்டும் தொடர்புடையதல்ல. குடும்பங்கள், அரசாங்கங்கள், மதங்கள் மற்றும் வெகுஜன ஊடகங்கள் ஆகியவை கூட குடிமைக் கல்வி தொடர்பான சில நிறுவனங்களேயாம். குடிமைக் கல்வி என்பது வாழ்நாள் செயல்முறை என்பது புரிந்து கொள்ளப்பட வேண்டும்.குடிமைக் கல்விக்கான ஒட்டுமொத்த குறிக்கோளானது, குடியாட்சி மற்றும் பங்குபெறும் அரசாளுகையில் குடிமக்களின் ஈடுபாடு மற்றும் ஆதரவை அதிகரிப்பதாகும். நல்ல அரசு நடைபெற வேண்டியதன் அவசியத்தை மக்கள் புரிந்து கொண்டு அதை வலியுறுத்த வேண்டியது இந்தக் குடிமைக் கல்வியின் பின்னால் உள்ள சித்தாந்தமாகும். குடிமைக் கல்வி மூன்று வெவ்வேறு கூறுகளைக் கொண்டது: குடிமை அறிவு, குடிமைத்திறன்கள் மற்றும் குடிமை மனப்பான்மை ஆகியவை ஆகும்.
# குடிமையியல்

## குடிமைக் கல்வி மீதான திறனாய்வு

அரிசுடாட்டிலின் கூற்றான "செய்வதற்கு முன் நாம் கற்றுக்கொள்ள வேண்டியவற்றை, அவற்றைச் செய்வதன் மூலம் நாம் கற்றுக்கொள்கிறோம்" என்பதற்கிணங்க. மேல்நிலை வகுப்புகளில் குடிமைக் கல்வியின் கூறுகளான விழுமியங்கள், சமூக நீதி, மக்களாட்சியின் மாண்பு போன்றவை அனுபவங்களின் மூலம் கற்றுக்கொள்ளப்பட வேண்டும் என்பதற்கான முயற்சி இருக்கிறது. இந்த நோக்கத்திற்காக பள்ளிகள் நன்னெறியுடன் கூடிய நடத்தை மற்றும் தனிப்பட்ட பொறுப்புகளை ஊக்குவிக்க வேண்டும் என்று கூறப்படுகிறது. இந்த இலக்குகளை அடைவதற்கு பள்ளிகள் மூன்று பெரிய சுதந்திரங்களை அனுமதிக்க வேண்டும் - தெரிவு செய்வதற்கான சுதந்திரம், செயலில் சுதந்திரம் மற்றும் செயலின் விளைவுகளைத் தாங்குவதற்கான சுதந்திரம் - இவையே தனிப்பட்ட நபரின் பொறுப்புணர்ச்சியை அதிகரிக்கும் கூறுகளாகும்.
# விசயநகரப் பேரரசின்கீழ் தமிழ்நாடு

தமிழ்நாட்டில் விசயநகரப்பேரரசின் விரிவாக்கமானது, 1356 மற்றும் 1378 க்கு இடைப்பட்டக்காலத்தில் சங்கமமரபினரின்காலத்தில்தெற்கில்நடத்தப்பட்டபடையெடுப்பால்நடந்தது.1377-78 ல் மதுரை சுல்தானகத்தின் அழிவின் இறுதியில், இன்றைய தமிழ்நாட்டின் பெரும்பகுதி விஜயநகரப்பேரரசின் ஆட்சியின் கீழ் வந்தது.மதுரை சுல்தான்கள்காலத்தில்ஆதரிப்பாரின்றிநலிவடைந்த இசை, கலை, கைவினைக்கலைகள்மற்றும்பெரும்பான்மைஇந்துக்களின்சமயச்சுதந்திரம் போன்றவைவிசயநகரமன்னர்களின் ஆட்சியால்மீட்கப்பட்டு, புத்துயிர்பெற்றன.ஆனால்அதேசமயம்இந்தபுதியஆட்சியாளர்களின் ஆட்சியானது, கன்னடம் மற்றும் தெலுங்கு ஆகியமொழிகளைஆதரித்ததால் தமிழ் மொழியானதுபுறக்கணிப்புக்கு ஆளாகி நிரந்தரமாக வீழ்ச்சியுற்றது. தமிழ் நாட்டில் விசயநகரப்பேரரிசின் பிடியானது 16 ஆம் நூற்றாண்டின் மத்தியில் சரிந்தது.இதையடுத்து இராச்சியமானது பலசிறிய பகுதிகளாக சிதைந்தது.
# விசயநகரப் பேரரசின்கீழ் தமிழ்நாடு

## வரலாறு

தில்லி பேரரசர் முகம்மது பின் துக்ளக்கால் கைதுசெய்யப்பட்ட சகோதரர்களான அரிகரர் மற்றும் புக்கர் ஆகியோரால் விசயநகரப்பேரரசு நிறுவப்பட்டது.கைதுசெய்யப்பட்டஇவர்கள் இஸ்லாத்திற்கு கட்டாய மதமாற்றம் செய்யப்பட்டனர், பின்னர் அவர்கள் தப்பித்து, புதியசமயத்தைத் துறந்து முஸ்லிம் படையெடுப்பாளர்களுக்கு எதிரானபோரைத் தொடங்கினர்.1336 இல், அவர்கள் துங்கபத்திரைஆற்றங்கரையில்தங்கள்தலைநகரான விசய நகரத்தை நிறுவினர்.பின்னர் வடக்கு ஆக்கிரமிப்பாளர்களுக்கு எதிராக பலதொடர்தாக்குதலை மேற்கொண்டனர்.இந்ததொடர்போர்களின் இறுதியில் தில்லி சுல்தானின் படைகள் பெரும் தோல்வியுற்று, தென் இந்தியாவில் இந்து ஆட்சி மீண்டும் தொடங்கியது.  
விசயநகரப்பேரரசுக்குமுன்புதமிழ்நாட்டை கடைசியாகஆண்டதமிழ்ஆட்சியாளர்களானமதுரைபாண்டியர்கள் அலாவுதீன் கில்சியின் தளபதியான மாலிக் காபூரால் தோற்கடிக்கப்பட்டு, பாண்டியநாடானது 1310 ஆம் ஆண்டு தில்லி சுல்தானகத்துடன் இணைக்கப்பட்டது.ஆயினும், 1335 ஆம் ஆண்டில்,தில்லி சுல்தானகத்தின்பிரதிநிதியாகஆண்டுவந்த ஜலலுதின் அஸ்ஸான் கான் தனதுசுயாட்சியை அறிவித்தார்.பின் தன்னைமதுரையின் சுல்தானாக பிரகடனப்படுத்திக்கொண்டு மதுரை சுல்தானகத்தை உருவாக்கிதமிழ்நாட்டின்பெரும்பகுதியை சுயமாகஆண்டனர். 1335முதல் ஆட்சி செய்த மதுரை சுல்தான்கள் 1378 ஆம் ஆண்டில்விசயநகரபேரரசால்ஒழிக்கப்பட்டனர்.  
விஜயநகரத்தின் சங்கமமரபுஅரசர்கள், போசளருடன் சேர்ந்து மதுரை சுல்தானகத்தின்ஆட்சியை எதிர்த்து, அவர்களை வெளியேற்ற முயற்சி செய்தனர்.போசளப்பேரரசரான மூன்றாம்வீரவல்லாளன் 1342 ஆம் ஆண்டு திருச்சிராப்பள்ளியில்கொல்லப்படுவதற்கு முன்னர் வரை மதுரை சுல்தானுடன் நீண்ட காலமாக போர் தொடுத்துவந்தார்.விசயநகரப்பேரரசின்குமாரகம்பணன் தமிழ்நாட்டில்வடாற்காடுபகுதியைஆண்டுவந்தசம்பூர்வராயர்களை 1356இல்போரில்வென்றுதமிழ்நாட்டில்தனதுவெற்றிக்கணக்கைத்துவக்கினார்.அதன்பிறகு குமர கம்பன் மேலும் தெற்கு நோக்கி சென்று நசீர்-உத்-தின் மீது கடுமையானதாக்குதலைநடத்தி நசுக்கி, மதுரை சுல்தானகத்தின்ஆட்சியை மதுரை மற்றும்அதைச் சுற்றியுள்ளசில பகுதிகளைக் கொண்டுள்ளதாகமட்டுமாககுறுக்கிவிட்டார்.பின்னர் மதுரை சுல்தானை 1378 ஆம் ஆண்டுஅரிகரர் முழுமையாகவெற்றிகொண்டு தன்னை "தெற்கின் பேரரசர்" என்று அறிவித்துக்கொண்டார்.
# விசயநகரப் பேரரசின்கீழ் தமிழ்நாடு

## இலக்கியம்

மதுரை சுல்தானகத்தை குமார கம்பணன் வெற்றிகொண்டதைப் பற்றி அவரது மனைவி கங்கதேவி மதுரா விஜயம் என்ற இலக்கியத்தைப் படைத்தார். அந்த மதுரா விஜயத்தில் சுல்தான்களின் ஆட்சியின் அவலமாக “குளிக்கும் பெண்களின் மார்பில் பூசிய சந்தனம் கலந்து வெளிர் நிறமாக ஓடிய தாமிரபரணி, சுல்தான்களின் ஆட்சியில் பலியிடப்பட்ட பசுக்களின் குருதி கலந்து சிவந்து ஓடியது” எனக் குறிப்பிட்டுகிறது.
# விசயநகரப் பேரரசின்கீழ் தமிழ்நாடு

## இதனையும் காண்க

- மதுரை நாயக்கர்கள்
- தஞ்சை நாயக்கர்கள்
- செஞ்சி நாயக்கர்கள்
- காளஹஸ்தி நாயக்கர்கள்
# எழும்பூர் கண் மருத்துவமனை

**எழும்பூர் கண் மருத்துவமனை** அல்லது **பிராந்திய கண் சிகிச்சை மருத்துவமனைக் கல்லூரி**, 1819-ம் ஆண்டு இந்திய துணைக்கண்டத்திலுள்ள சென்னையில் தொடங்கப்பட்டது. இது சென்னை அரசுப் பொது மருத்துவமனையையும், மதராசு மருத்துவக் கல்லூரியையும் சார்ந்து இயங்கி வருகின்றது. இங்கிலாந்திலுள்ள மூர்பீல்டு கண் மருத்துவமனையை (1805) அடுத்து உலகிலேயே இரண்டாவதாக கண் மருத்துவத்திற்கென்று துவங்கப்பட்ட மருத்துவமனை ஆகும். மேலும் இது தெற்காசியாவின் முதல் கண் மருத்துவமனை, ஆசியாவிலேயே முதல் கண் வங்கி தொடங்கப்பட்ட மருத்துவமனை, ஆசியாவில் முதல் கண் மாற்று அறுவைசிகிச்சை நடைபெற்ற மருத்துவமனை எனப் பல்வேறு பெருமைகளைக் கொண்டது. தற்போது எழும்பூர் கண் மருத்துவமனையானது தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் கட்டுப்பாட்டில் உள்ளது.  
அரிமா சங்கங்களுடன் இணைந்து கண் தானம் குறித்த விழிப்புணர்வு முகாம்களும், பல்வேறு திட்டங்களும் செயல்படுத்தப்பட்டு வருகின்றது.